# data[].attributes.body
Terenska nastava 2.a razreda, u okviru projekta London Calling, tradicionalno se nastavlja posjetom Londonu.

Buckinghamska palača, Royal Albert Hall i Albert Memorial samo su neke od znamenitosti koje smo vidjeli prvi dan. Smještaj u hotelu viktorijanskog stila daje posebnu čar i vraća nas u 19. stoljeće.

Drugi smo dan započeli posjetom Westminster Abbey, gotičkoj opatiji pod zaštitom UNESCO-a. Prolaziti prostorima u kojima su održana kraljevska vjenčanja, vidjeti krunidbenu stolicu, kapelu Henrika VII i kraljevske grobnice nemjerljivo je iskustvo koje nas sve ostavlja nas bez daha. Šetajući poznatom ulicom Whitehall, političkim središtem Velike Britanije, stigli smo do Trafalgar Squarea i prekrasne Nacionalne galerije s više od 2300 slika. Uživali smo u djelima Moneta, van Gogha, Botticellija, Turnera i ostalih umjetnika. Dan smo zaokružili mjuziklom Hamilton, koji kroz hip-hop, R&B i jazz priča priču o Alexanderu Hamiltonu, jednom od utemeljitelja SAD-a. Mjuzikl nas je oduševio u svakom pogledu, od glazbe i koreografije, sve do dinamične povijesne radnje i odlične glume. Svakako za preporučiti!

Treći dan našeg nezaboravnog putovanja u London posjetili smo Tower of London, impresivnu i povijesno iznimno vrijednu tvrđavu koja stoljećima svjedoči o engleskoj povijesti. Učenici su s oduševljenjem slušali zanimljive priče o kraljevima, zatvorenicima i legendama koje ovo mjesto čine jedinstvenim kulturnim blagom. Nakon toga uslijedio je posjet Shakespeareovom kazalištu Globe, autentičnom i inspirativnom kazalištu koje oživljava djela jednog od najvećih književnika svih vremena.

Četvrti dan nastavili smo s istraživanjem londonskih muzeja. Posjet British Museumu pružio je učenicima uvid u iznimno bogatu i raznoliku svjetsku povijest kroz fascinantne i vrijedne izloške iz različitih civilizacija.

Peti smo dan posjetili Natural History Museum, gdje su učenici imali priliku upoznati se s čudesnim svijetom prirode kroz spektakularne i edukativne izložbe.

Cjelokupno iskustvo terenske nastave bilo je iznimno vrijedno i obogaćujuće. Učenici su kroz neposredno upoznavanje s kulturnim i povijesnim znamenitostima razvili dublje razumijevanje svjetske baštine te su se vratili puni dojmova, novih znanja i iskrenog oduševljenja.

Mirela Balešić Jović, prof.,
Mateja Mikulec, prof.

# data[].attributes.body
London Calling

Projekt London Calling proizašao je iz dugogodišnje terenske nastave za dvojezični 2.a razred na engleskom jeziku koju je pokrenula profesorica Melita Jurković.

Cilj ovogodišnjeg projekta je povezivanje i integriranje nastavnih sadržaja Engleskog jezika i Povijesti kroz istraživački rad, kreativnost, prezentacijske vještine i rad na terenu.

Aktivnosti:

· upoznavanje s projektom, podjela u grupe i rad na zadanim zadatcima tijekom I. polugodišta na satovima engleskog jezika i povijesti

· istraživanja povijesnih lokaliteta i njihov značaj kroz povijest, učenici su predali u obliku eseja uoči odlaska na terensku nastavu

· otkrivanje života i djela Williama Shakespearea kroz čitanje i interpretaciju odabranih soneta, informativnih tekstova o njegovu životu i književnom stvaralaštvu te adaptiranih verzija nekoliko Shakespeareovih drama

· istraživanje povijesnog konteksta elizabetanskog doba u kontekstu umjetnosti i odnosa prema istome te pojavu i razvoj Globe kazališta

· proučavanje i analiziranje značaja Shakespeareovog utjecaja na moderan engleski jezik

· posjećeni lokaliteti: Westminster Abbey, the National Gallery, Trafalgar Square, Shakespeares Globe Theatre, the Tower of London, the Natural History Museum, the British Museum

· odlazak na terenski dio projekta u London odrađen je u razdoblju od 3. do 7. travnja 2025. godine tijekom kojeg su učenici mogli uživo posjetiti lokalitete i staviti ih u kontekst svojih istraživanja

· po povratku u Zagreb, svi učenici su sudjelovali u izradi plakata koje smo predstavili u obliku izložbe na Otvorenom danu IV. gimnazije

· projekt će biti prezentiran i predstavljen na Otvorenom danu škole, Stručnom vijeću Humanisti i svijet, web stranici IV. gimnazije te društvenim mrežama  Facebook i Instagram

Ostvareni su svi zadani ishodi projekta pri čemu su učenici proveli 5 prekrasnih dana u Londonu u pratnji profesorica Gabrijele Haramustek i Mirele Balešić Jović.

Mirela Balešić Jović, prof.

Gabrijela Haramustek, prof.

# data[].attributes.body
Po povratku s terenske nastave u Londonu, učenici 2.a razreda su kroz crteže i izradu plakata prikazali znamenitosti koje su posjetili – Trafalgar Square, Westminster Abbey, The Globe, National Gallery, Tower of London, The Natural History Museum i British Museum. Na kreativan su način povezali učenje jezika s kulturnim i povijesnim sadržajima te pokazali koliko ih je iskustvo obogatilo.

# data[].attributes.body
Dojdi osmaš, Zagreb te zove!

Posjeti nas na Zrinjevcu 8. svibnja od 10 do 16 sati i pitaj sve što te zanima!

# data[].attributes.body
U sklopu nastave engleskog jezika učenici 2.a razreda su gledali informativne videozapise o nutrijentima (šećeri, ugljikohidrati, proteini itd.), bilježili ključne informacije te na temelju njih izradili edukativne plakate. Projekt je potaknuo razvoj jezičnih i prezentacijskih vještina te povezao znanje iz engleskog jezika s temama iz biologije i svakodnevnog života.

# data[].attributes.attachment_link.title
Dodatna provjera za dvojezičnu nastavu na engleskom jeziku

# data[].attributes.body
London  Calling

Projekt London Calling proizašao je iz dugogodišnje terenske nastave za dvojezični 2.a razred na engleskom jeziku koju je pokrenula profesorica Melita Jurković.

Cilj projekta je integriranje programskih sadržaja kroz istraživački rad, kreativnost, prezentacijske vještine i rad na terenu u redoviti odgojno-obrazovni proces s naglaskom na nastavu geografije i povijesti na engleskom jeziku.

Učenici su sudjelovali u raznim aktivnostima tijekom školske godine obrađujući i povezujući  geografske i povijesne sadržaje na temu Londona i Ujedinjenog Kraljevstva.

Aktivnosti:

1. učenici su istražili i problemski obradili geografske teme:  Ekonomska i obrazovna struktura stanovništva  UK-a i Londona;  Obnovljiva i neobnovljiva energija UK-a i Londona; Vjerska i etnička struktura stanovništva UK-a i Londona; Povijest migracija; Rijeke Ujedinjenog Kraljevstva; UNESCO-va zaštićena područja itd..

2. svoja istraživanja su objavili na online platformi Padlet pod nazivom  London and UK in a Nutshell te ih usmeno prezentirali upoznavajući ostale učenike s najvažnijim informacijama prije odlaska u Ujedinjeno Kraljevstvo

3. odlazak na terenski dio projekta u London u razdoblju od 17. do 21. travnja 2024. tijekom kojeg su učenici snimili video uratke vezane za geografske teme koje su obradili

4. tijekom obilaska povijesnih lokaliteta i znamenitosti Londona, učenici rješavaju radne zadatke iz povijesti uz obvezno fotografiranje : Buckingham Palace, Westminster Abbey, the National Gallery, Trafalgar Square, Shakespeares Globe Theatre, the Tower of London,  St Paul's Cathedral, the Natural History Museum, the British Museum

5. po povratku u Zagreb, svi učenici su predali  radne zadatke u obliku eseja, plakata i PowerPoint prezentacija na engleskom jeziku te izradili kraći video film na temelju svojih aktivnosti u Londonu koji je prezentiran na Danu škole 2025. godine i Otvorenom danu IV. gimnazije.

6. projekt je prezentiran i predstavljen na Danu škole, Otvorenom danu škole, Stručnom vijeću Humanisti i svijet, web stranici IV. gimnazije te društvenim mrežama  Facebook i Instagram

Ostvareni su svi zadani ishodi projekta pri čemu su učenici proveli 5 nezaboravnih dana u Londonu u pratnji profesorica Željke Polan i Mirele Balešić Jović.

Mirela Balešić Jović, prof.

Željka Polan, prof.

Pogledaj i projektni Padlet:

https://padlet.com/markoanic/london-and-uk-in-a-nutshell-sq1fmsmw3q8jr5hp

# data[].attributes.attachment_caption
Lucija Sokolić (4.a) i Anamarija Terzić (4.a) u Crikvenici

# data[].attributes.body
Uspjesi učenika IV. gimnazije na natjecanjima iz engleskog jezika
Na ovogodišnjoj školskoj razini natjecanja iz engleskog jezika sudjelovalo je četrdesetak učenika drugih i četvrtih razreda IV. gimnazije. Izvrsni rezultati omogućili su plasman sedam učenika iz drugog razreda te četiri maturanta na županijsku razinu. Posebno se istaknule dvije maturantice iz 4.a razreda – Anamarija Terzić i Lucija Sokolić – koje su svojim znanjem i predanošću izborile poziv na državnu razinu natjecanja održanu u Crikvenici od 9. do 11. travnja. Učenice su se natjecale u svim dijelovima testa – slušnom, pisanom i usmenom – te ostvarile izvanredne rezultate: Lucija je zauzela 9., a Anamarija 12. mjesto na državnoj ljestvici. Time su osvojile 5. i 6. rezultat samog natjecanja i pokazale zavidnu razinu znanja engleskog jezika. Anamarija je još jednom potvrdila svoj status vrsne poznavateljice jezika, a ove joj se godine pridružila i Lucija, dokazujući kako se trud i upornost uvijek isplate.

# data[].attributes.body
Dan otvorenih vrata

Prošeći školom i saznaj sve o našem programu! Vidimo se 5. svibnja u 18:30, u učionici 104!

# data[].attributes.body
I ove se godine naša učenica Vanda Meić (4.a) izborila za plasman na državnu razinu natjecanja, nakon što je 2022. godine osvojila drugo mjesto također na državnom natjecanju! Vanda je svojim znanjem i velikim brojem bodova na školskom natjecanju osigurala svoje mjesto na županijskom natjecanju. Ostvarivši odličan rezultat i dokazavši kako je svoje znanje engleskog jezika zavidno nadogradila, Vanda je ponovno pozvana na državnu razinu natjecanja i kao maturantica. Nakon odrađenih svih dijelova natjecanja, učenica je osvojila 6. mjesto među 20ak najboljih u Hrvatskoj!

# data[].attributes.body
Elizabethan Ages

Ideja za projekt Elizabethan Ages nastala je neposredno nakon smrti britanske kraljice Elizabete II. Cilj je usporediti Elizabetu I. i Elizabetu II. kroz prizmu vanjske i unutarnje politike, osobnog života, života ljudi u njihovo doba, kulture (mode, zabave, slobodnog vremena…), religije te kontroverzi koje su se vezale za obje kraljice.

Projekt u kojem su sudjelovali učenici 3.a razreda pod vodstvom prof. Balešić Jović i prof. Mikulec, povezujući Povijest i Engleski jezik, odvijao se u nekoliko etapa. U prvoj etapi je svatko od učenika dobio zadatak: istražiti jedan od gore navedenih aspekata jedne kraljice. Nakon toga, učenici su napravili PowerPoint prezentaciju voiceover tehnikom, kako bi svaka prezentacija funkcionirala kao svojevrsni filmić. Ova se etapa odvijala u prvom polugodištu šk. godine 2022./2023.

Druga etapa projekta uključivala je detaljan pregled programa terenske nastave u London koja se planirala održati u travnju 2023. godine. Prema itineraru, učenici su morali odabrati jednu od znamenitosti koje ćemo posjetiti i povezati je s onom Elizabetom koja je povijesno za nju vezana.

Treća etapa projekta odvijala se u travnju 2023. godine u Londonu, kada su učenici snimali kratke isječke predstavljajući znamenitosti na prethodno spomenut način.

Po povratku u Zagreb, učenica Lucija Barišić objedinila je sve isječke, napravivši razredni video od 20-ak minuta koji je živući dokaz cjelogodišnjeg truda okrunjenog prekrasnom terenskom nastavom u Londonu.

Mirela Balešić Jović, prof.

Mateja Mikulec, prof.

# data[].attributes.body
- Predmeti na engleskom jeziku:

1. razred: Povijest, Geografija, Matematika

2. razred: Povijest, Geografija, Matematika, Fizika i Likovna umjetnost

3. razred: Povijest, Geografija, Matematika, Fizika i Sociologija

4. razred: Povijest, Geografija, Matematika, Fizika i Politika i gospodarstvo

- Dodatan sat Engleskog jezika tjedno s izvornim govornikom

(1. - 3. razred)

- Stručno putovanje u London u sklopu projekta London Calling (2. razred)

- Odlični rezultati na međunarodnim ispitima jezika IELTS i CAE

- Izvrsni rezultati na državnoj maturi

- Odlični plasmani na natjecanjima iz engleskog jezika

- Bodovni prag: 72 (uz dodatnu provjeru)

# data[].attributes.attachment_link.title
Kako izgleda dvojezična nastava na engleskom

# data[].attributes.attachment_link.title
What can you expect in bilingual English classes

# data[].attributes.body
Naša postignuća i uspjesi u 2023.

Anamarija Terzić (II. a) osvojila je 2. mjesto na DRŽAVNOJ razini NATJECANJA iz ENGLESKOG jezika!

Odlični su rezultati sa školske i županijske razine doveli Anamariju u Vinkovce od 19. do 21. travnja gdje se održavala posljednja etapa ovog natjecanja. Još je jednom Anamarija pokazala svoje izvrsno znanje kako tijekom pisanog tako i usmenog dijela ispita te ostvarila visok broj bodova.

U međuvremenu smo svi zajedno, mentori i učenici, naučili puno novih stvari vezanih za dugu i bogatu povijest Vinkovaca, najstarijeg i najdugotrajnijeg europskog naselja, zahvaljujući stručnom arheološkom vodstvu Gradskog muzeja Vinkovci. Također, prošetali smo rivom i korzom grada uz pratnju vodiča i tako upoznali Vinkovce u modernom ruhu.
Tekst i mentorstvo: Gabrijela Haramustek, prof.

Čestitamo Anamariji i mentorici na vrhunskom rezultatu!

# data[].attributes.body
Naša postignuća i uspjesi u 2022.

Nakon što se u siječnju ukupno 12 000 učenika u Hrvatskoj prijavilo na školsko Natjecanje iz engleskog jezika, 1994 učenika natjecalo se na županijskoj razini, a oni najbolji od najboljih, njih 106, uspjelo se plasirati na državno natjecanje.

U gradu Krku, domaćinu ovogodišnje državne razine natjecanja, gdje su u 5 različitih kategorija odmjerili snage učenici iz raznih dijelova Hrvatske, naše učenice itekako su se iskazale.

Na tron se popela Vanda Meić, učenica 2.a razreda, koja je, oduševivši žiri u svakom pogledu, našoj školi donijela srebro zlatnog sjaja. Bravo, Vanda!!!

U sam vrh poznavatelja engleskog jezika vinula se i Tara Radić, učenica 4.a razreda. Kategorija četvrtih razreda gimnazija (baš kao i ona drugih) okupila je 20 natjecatelja, a Tara je osvojila zavidno 8.mjesto. Bravo, Tara!!

# data[].attributes.body
Juvenes Translatores - natjecanje za mlade provoditelje

Naša je škola, nakon dugih devet godina, ponovno odabrana za sudjelovanje u natjecanju Juvenes Translatores, natjecanju za odabir najboljih mladih prevoditelja u Europskoj uniji.

I ove je godine uvjet, naravno, bio ljubav prema jezicima i želja za prevođenjem, no kako svaka škola smije prijaviti do pet učenika rođenih 2005. godine, nastavnice hrvatskog i stranih jezika imale su težak zadatak pri odabiru onih učenika koji se najbolje izražavaju na oba jezika. Našu su školu jučer zastupali učenici trećih razreda, i to:

III. a - Vanda Meić, prevodeći tekst s hrvatskog na engleski jezik

III. b - Marin Gruja, prevodeći s njemačkog na hrvatski

III. c - Iva Radić, s engleskog na hrvatski

III. d - Zoe Binta Conteh, s njemačkog na hrvatski

III. e - Mihaela Krišto, s francuskog na hrvatski jezik.

U dva su sata učenici morali razumjeti značenje teksta, ne samo pojedinih riječi, gramatiku i strukturu, uzimajući u obzir kontekst, stil i fine nijanse značenja te sve to prenijeti na odabrani jezik. Naši mladi prevoditelji dostojno su predstavili našu školu.
Mateja Mikulec, prof.

# data[].attributes.body
Međunarodni dan obrazovanja

Na poticaj UNESCO-a, Opća skupština UN-a je 2018. godine donijela odluku da se 24.siječnja proglasi Međunarodnim danom obrazovanja. Kako bismo istaknuli važnost obrazovanja kao jednog od temeljnih ljudskih prava, odlučili smo obilježiti ovaj važan dan izložbom i prezentiranjem iste  u predvorju naše škole.

Učenici 1.a dvojezičnog engleskog razreda pripremili su izložbu s plakatima na engleskom jeziku na temu UNESCO lokaliteti Prapovijesti i Starog vijeka. Cilj je bio upoznati sve učenike, nastavnike i ostale djelatnike škole s najpoznatijim lokalitetima uvrštenim na popis UNESCO-ve Svjetske baštine. Na plakatima se mogu vidjeti slike, fotografije i najvažniji podatci o sljedećim lokalitetima: špilje Altamira i Lascaux, Prapovijesne naseobine sojenica oko Alpa, Perzijske prijestolnice (Suza, Pasargada, Perzepolis), Piramide u Gizi, Memfis, Abu Simbel, Atenska Akropola, Delfi, Hadrijanova vila i Dioklecijanova palača.

Učenici koji su sudjelovali u pripremi izložbe i plakata su: Tia Ella Choonoo, Juraj Ciglar, Laura Džaja, Marla Furčić, Marta Hajdarović, Ana Hudinčec, Iskra Jakob, Ema Kihak, Nela Ninić, Karla Rast, Franka Rašić, Vibor Strmečki, Marta Štulić, Marinela Tisanić, Tea Tomljanović i Maja Vagner Dragić.

Mirela Balešić Jović, prof.

# data[].attributes.body
Ulica Žarka Dolinara 9

10020 Zagreb

Tel: 01/6677 188

4.gimnazija-zg@zg.htnet.hr

Instagram/TikTok:cetvrta_zg

Facebook: IV. gimnazija, Zagreb

# data[].attributes.body
U sklopu nastave Engleskog jezika, učenici su mogli odabrati knjigu za čitanje lektire. Između ostalog, neki su učenici 4.a razreda ove godine odabrali naslov Kad jaganjci utihnu autora Thomasa Harrisa. kao zadatak odradili su izradu plakata koji su i prezentirali unutar razreda kako bi zainteresirali i ostatak učenika za čitanje ove knjige.